paragraph_text: Quems (Cems, Qems, Quimzo, Quinze), pleme Coahuiltecan Indijanaca s obje obale Rio Grande blizu današnjeg Eagle Passa. Prema Damián Massanetu (1691) govorili su jezikom Coahuiltecan, a sudeći po njihovim ranim opisima prakticirali su i tetoviranje. Quemsi se spominju kao vođe putova ranih putnika. Pod imenom Quexamos, ulaze 1700. na misiju San Phelipe de Valladares u istočnoj Coahuili. Kasnije se opet spominju kada njihove dvije obitelji (1726-1748) naseljavaju na misiji San Antonio de Valero u Teksasu.